
SUMMARY 


Departing from the definition of the stigmata as the wounds which, temporarely or per- 
manently, manifest in some cases of extasy following a selected model of suffering (Jesus, 
Mohammed etc.), the present paper analyzes the phenomenology of stigmatization on several 
most famous historical and actual examples: Francis of Assisi, as the first stigmatized at all; 
Catherine of Siena, the only one beside Francis whose stigmata have been recognized by 
the Church as supernatural; Rita of Cascia (14" c.); Marie de Morl (1812-1868) from 
Tirol; the Belgian Louise Lateau (1850-1883); Izabele Hendricks (1844-1874), who died 
from bleeding; Gemma Galgani (1878-1903), who presented stigmata and the traces of 
flagellation; the Bavarian Therese Neumann (1898-1962), of whom probabely the most 
has been written; the popular mendicant father Pio from Pietrelcina (1887-1968); Giulio 
Massa (b. 1970) from Montecorvino near Salerno, already known as the “Father Pio of the 
21* century," who speeks out in Aramaic during extasy; and the first Croatian stigmatized, 
Zlatko Sudac (b. 1971). 

Considering some older and more recent interpretations of the stigmata, a more precise 
definition of that phenomenon is suggested. Acording to it, the stigmata might be considered 
spontaneous, isolated cases of the localized deautonomization of influence upon superficial 
blood vessels, mediated by altered consciousness. Pointed out are the potential enormous ben- 

efits which medicine might provide by finding out the regularity and methods by which that 
phenomenon would be initiated in a controlled way, at full consciousness, without external 
help and at any place on the body. 


Key words: stigmata, miracle, miraculous healings, religion, extasy 


UVOD U TERMINOLOGIJU 


Govoriti o stigmama znači dotaknuti se teme koja je fenomenološki 
nesporna, deskriptivno hipotetska, a kauzalno posve nejasna. Ukratko, 
govoriti o stigmama znači riskirati istodobno sizifovski, kasandrinski i 
uopće posve pogrešan diskurs. No ljudski intelekt ne bi bio to što jest da 
se ne odvažuje povremeno i u transcendentalno. 


U starogrčkom je jeziku riječ stigma (u množini: stigmata) označavala 
ubod, tetovažu, žig na čelu ili rukama odbjegla roba, a onda, u prenesenom 
smislu, i svaki osobni znamen. Kada netko danas upotrijebi pojam “stigma- 
tiziran," uglavnom želi upozoriti na pojedinčevu ekskomuniciranost, 
dakle, prisilnu izolaciju od zajednice zbog nekog djela ili neke osobine koju 
je društvo osudilo. Neusporedivo rjeđe i stidljivije, stigme se spominju pri 
opisu neobičnih pojava na koži osoba koje narod prepoznaje kao karizma- 
tične, a Crkva katkad i kao blažene ili svete. Na mjestima za koja se vje- 
ruje da odgovaraju Kristovim ranama! — šakama i stopalima, kroz koja je 
bio pribijen na križ, na desnoj polovici prsnog koša gdje je bilo zariveno 
vojničko koplje, a rjeđe i na glavi, na mjestu ogrebotina od trnovite 
“krune" (opisana je i pojava “križa" na čelu) — u ovih se osoba u posebnim 
okolnostima javljaju crveni podljevi ili čak otvorena krvarenja.“ Premda je 
za ovu pojavu teško odrediti pripada li uopće području fiziologije, patolo- 
gije, psihologije, parapsihologije, teologije ili svim tim područjima istodob- 
no, treba reći da znanost našega doba raspolaže nekim spoznajama koje 
dijelom mogu objasniti stigme. 


To su “vidljive stigme", za razliku od “nevidljivih stigmi" pri kojima postoji trpljenje, ali se rane ne 
vide. Katarina Sijenska je, iz poniznosti, svoje vidljive stigme pretvorila u nevidljive. Charles G. 
Herbermann et al., ur, The Catholic Encyclopedia (New York: Robert Appleton Co., 1912), s. v. 
“Mystical stigmata," Augustin Poulain. 

Usporedi definiciju: “U kršćanskoj terminologiji stigmatizacijom nazivamo rijetku pojavu kada 
pojedinci, češće žene nego muškarci, bivaju povremeno ili, rjeđe, trajno obilježeni krvarećim 
ranama na onim dijelovima tijela na kojima je tijekom mučenja i razapinjanja bio ozlijeđen Isus 
Krist." Bartul Matijaca, “Predgovor: Svi se pomalo pribojavaju stigmatika," u: Tujna stigmatizacije: 
je li krvavo znamenje na tijelu stigmatika nadnaravna ili naravna pojava?, autori: Miroslav Matijaca, 


Ivan Matko i Bartul Matijaca (Zagreb: Naklada Pavičić, 2009.), 7. 

POVIJEST STIGMI I STIGMATIZIRANIH 


Prvi slučaj stigmi za koji znamo jest slučaj Franje Asiškog, osnivača 
Franjevačkog reda. Iz slobodno prepričane legende dade se iščitati da se 
početkom kolovoza 1224., dakle s 42 godine, povukao na brdo Vernu sje- 
verno od Assisija. Franjo je sa sobom poveo šestero najvjernijih drugova 
— Leona, Angela, Ruffina, Silvestra, Massea i Bonizza. Verna je visoka 
otprilike kao i naša Učka, a uzdiže se usamljena s visoravni okružene ape- 
ninskim vrhovima. Na putu do Verne, nakon dva dana marša po sve većoj 
vrućini, Franjo je osjetio takvu iznemoglost da su za nj morali posuditi 
magarca za jahanje. Kada je mala družba napokon stigla na goru, Franjo 
sjedne pod veliku bukvu (za koju se pripovijeda da je poživjela sve do 
1602. i potom bila zamijenjena kapelicom), u želji da se nauživa pogleda 
koji odatle puca. Odjednom se oko njega stvore stotine ptica krešteći, kri- 
čeći i lamatajući krilima i zaspu Franjinu glavu, leđa, noge i ruke izmetom. 
Franjo se obrati drugovima riječima: “Sinovi moji dragi, mislim da će Bogu 
biti drago ako se ovdje skrasimo budući da su nam naša ptičja braća pože- 
ljela ovakvu veselu dobrodošlicu." Bolju je dobrodošlicu Franjinoj skupini 
pružio grof Orlando di Chiusi, ponudivši im sve što je nužno za njihov 
boravak. Franjo će se na Verni izolirati i od svojih drugova, pristupiti stro- 
gom postu i fizičkom samomučenju, izlaziti iz svoje kolibe tek radi mediti- 
ranja pod bukvom (pri čemu je divovske stijene pod sobom interpretirao 
kao rezultat i dokaz Kristove muke). To je vrijeme kada Franju muči duh 
zla, posjećuje ga glazbeni anđeo, budi sokol, kada ga često pritišće melan- 
kolija, kada ga pronalaze kako u ekstazi komunicira s nevidljivim osobama. 
Na temelju nekih znakova (misal koji se, recimo, otvara uvijek na mjestu 
koje govori o Kristovoj muci), Franjo je spoznao da je predodređen imiti- 
rati Isusa ne samo u životu, već i u mukama. Kulminacija takvih očekiva- 
nja nastupila je vjerojatno 14. rujna 1224., na dan koji su križari slavili kao 
dan spašavanja Križa od nevjernika. Toga je dana Franjo prije svanuća 
molio, okrenut istoku, za boli Gospodnje muke. U jednome trenutku s 
neba siđe anđeo gorućih krila i utisne Franji čudesne stigme raspeća. 
Stopala i šake izgledale su kao probodene čavlima, na desnoj je strani prsa 
imao ranu sličnu onoj od uboda kopljem, iz koje se cijedila krv. Budući da 
je sam događaj prošao bez svjedoka, Franjo ga je najprije namjeravao sakri- 
ti od drugih, ali je potom ipak upitao drugove treba li ove znake objaviti. 
Franjine stigme nisu nikada nestale i u njih su se uvjerili mnogi, uključu- 


3 Cf,na primjer, Andrć Vauchez, La saintetć en Occident aux derniers sičcles du moyen Age d'apres les 


procčs de canonisation et les documents hagiographiques (Rim; Ecole Francaise de Rome, 1988.), 514. 

jući i one koji su prisustvovali svečevom pogrebu dvije godine poslije. 
Crkva je odredila 17. rujna kao datum slavljenja Stigmi svetog Franje.* 


Tijekom gotovo osam stoljeća koja nas dijele od vremena svetog 
Franje, registrirano je između 350 i 400 slučajeva pojave stigmi,* puno 
češće u žena“ (omjer prema muškarcima je negdje oko 7:1). S obzirom na 
dob, najranije su stigme dosad zabilježene u osmogodišnjakinje, a najstari- 
ja je stigmatizirana osoba imala 75 godina.' Lista stigmatiziranih uključuje 
srednjovjekovne svetice poput Margarete iz Cortone, Mariju Magdalenu 
de'Pazzi i druge, ali i naše suvremenike iz XX. stoljeća poput Therese 
Neumann, blaženika Pija i Zlatka Suca. Postoje, međutim, znatne razlike 
u osobnim karakteristikama stigmatika, njihovim životnim pričama i opi- 
sima njihova trpljenja. 


Katarina Sijenska (1347.—1380.) primila je prve stigme u Pisi u svojoj 
23. godini, probudivši se iz nesvjestice u koju je upala tijekom molitve.? 
Trpjela je od mnogih bolesti, između ostaloga i od migrene. 


Rita (1370.—1447. ili 1380.—1457.) iz mjesta Cascia u talijanskoj Umbriji, 
bila je protiv svoje volje vjenčana. Nakon što joj je muž ubijen, a dvojica 
sinova, zakletih na krvnu osvetu, vrlo skoro umrla, Rita se zaredila. Nakon 
izražene želje za sudjelovanjem u Kristovim mukama, posljednjih petnaest 
godina života nosila je na čelu “trnovu" ranu koja nije cijelila.? 


Marie de Mdrl (1812.—1868.) iz Kalterna u Tirolu, posljednja je deset- 
ljeća života provela uglavnom u stanju ekstaze iz kojega bi izlazila samo na 
zapovijed franjevca koji je upravljao njezinim ponašanjem.!“ 


4 cf Omer Englebert, San Francesco d'Assisi (Milano: Mursia, 1958.), 269.—281. O okolnostima 
primanja stigmi, vizijama i bolima Franje Asiškog, vidi i Miroslav Matijaca, Fnigma stigmatizacije, 
u: Tajna stigmatizacije: je li krvavo znamenje na tijelu stigmatika nadnaravna ili naravna pojava?, 
autori: Miroslav Matijaca, Ivan Matko i Bartul Matijaca (Zagreb: Naklada Pavičić, 2009.), 28.—29. 
Studija Imbert-Gourbeyrea iz 1894. govori o 320 slučajeva. Cf. M. Matijaca, Tajna stigmatizacije, 
23. 

Cf., na primjer, Sergej Saltykow, Opća patološka morfologija (Zagreb: Nakladni zavod Hrvatske, 
1948), 1: 328, ali i još stariji izvori (belgijski liječnik Walromont, primjerice: M. Matijaca, Tajna 
stigmatizacije, 46). 

M. Matijaca, Tajna stigmatizacije, 24. 

Anđelko Badurina, un, Leksikon ikonografije, liturgike i simbolike zapadnog kršćanstva (Zagreb: 
Kršćanska sadašnjost, 1990), s. v. “Katarina Sijenska," Marijan Grgić. 

E. Abereri A. Riedl, ,Stigmatisierung: eine Betrachtung von theologisch-dermatologischer Seite,“ 
Der Hautarzt 12 (2004): 1168. (1168-1171) 

i Poulain, “Mystical stigmata." 

Belgijanka Louise Lateau (1850.—1883.) ozlijeđena je kao dijete na 
paši, a preboljela je i teške neuralgije, gnojni čir pod pazuhom, izbacivala 
je zgrušanu krv i tjednima bila nepomična. Stigme je prvi put zadobila 
jednog petka nakon molitve za ozdravljenjem i pričesti. Otad do smrti 
gotovo je svakoga petka prolazila kroz ista iskustva, postupno “dodajući" 
stigme i proživljavajući ekstazu. Louisu Lateau proučavali su mnogobrojni 
liječnici, iz čijeg je opisa vidljivo da su stigmama prethodili mjehurići sa 
seroznim sadržajem. Rane su bile različito velike, vrlo bolne i obilato su 
krvarile satima, a trajale su dva-tri dana dok brazgotine ne bi zacijelile. 
Stanje ekstaze je pak opisano kao ozbiljna disocijacija svijesti, s krikovima, 
grčevima i impresivnom gestikulacijom. 


Izabele Hendricks (1844.—-1874.) počela je trpjeti od melankolije i 
padati u ekstaze tek u posljednjoj godini svog života, a stigme su se otvo- 
rile tek pedeset dana prije smrti. Rane Izabele Hendricks nisu se uopće 
zatvarale, ali su boljele i krvarile samo petkom od podna do ponoći. 
Naposljetku je krvarenje postalo toliko profuznim i raširenim da je dovelo 
do smrti. 


Talijanka Gemma Galgani (1878.—1903.) bila je od rana djetinjstva 
izložena smrtima u užoj obitelji, bolnoj operaciji noge, tuberkulozi kraljež- 
nice. Više je puta osjetila «bol zbog svojih grijeha», s gubitkom osjeta, 
vizijama i ekstazom koja je naposljetku, u 21. godini, rezultirala i pojavom 
stigmi. Nakon dvogodišnjeg iskustva sa stigmama, Gemma Galgani je mje- 
sec dana na sebi svakoga petka otkrivala tragove bičevanja. 


Therese Neumann!! (1898.—1962.) iz Bavarske slomila je u 20. godini 
kralježnicu na dva mjesta, sa 27 je preživjela tešku upalu slijepog crijeva, 
a sa 28 bronhopneumoniju. Četiri godine bila je slijepa i sedam godina 
paralizirana. S 24 godine prestala je jesti, a s 28 godina počela primati 
stigme. !? 


1 O Theresi Neumann se vjerojatno najviše pisalo, već u doba njezinih suvremenika (W. Jacobi, G. 
Evald) pa do danas (cf. O. Seidl, “Zur Stigmatisation und Nahrungslosigkeit der Therese 
Neumann (1898-1962),"Der Nervenarzt 7 (2008): 836-843; Burkhard Rolf, Birgit Bayer i Katja 
Anslinger, “Wonder or fake—investigations in the case of the stigmatisation of Therese Neumann 
von Konnersreuth," International Journal for Legal Medicine 120 (2006): 105-109). 

Izuzevši stigme, Theresa Neumann usporediva je po svojim trpljenjima sa svetom Frideradom iz 
Treuchtlingena iz IX. stoljeća Cf. Andreas Bauch, Quellen zur Geschichte der Dičzese Fichst&tt: Band 
II: Ein bayerisches Mirakelbuch aus der Karolingerzeit: Die Monheimer Walpurgis-Wunder des Priesters 
Wolfhard (Regensburg: Verlag Friedrich Pustet, 1979), 102. 


12 

Francesco Forgione (1887.—1968.), poznatiji kao otac Pio iz Pietrelcine 
kod Napulja, prvi je svećenik s iskustvom stigmi. Za njegove se stigme 
tvrdilo da mirišu na ruže i ljubičice.!? Otac Pio trpio je često od silne boli, 
a navodno se njegova tjelesna temperatura dizala iznad 50 C. Na njegovu 
iznimnu popularnost u narodu nije nimalo utjecala optužba neke ljekarni- 
ce da je “stigme" proizvodio karbolnom kiselinom. Crkva nije priznala 
nadnaravni karakter stigmama oca Pija, kao uostalom niti drugih stigma- 
tika, osim Franje Asiškog i Katarine Sijenske.!* 


Giulio Massa (r. 1970.) iz Montecorvina kod Salerna, nazvan već 
“ocem Piom XXI. stoljeća", primio je stigme u godini kanonizacije Pija: u 
napadima ekstaze zadobiva pet Isusovih rana i trag križa na leđima te pro- 
govara aramejski. !? 


Zlatko Sudac (r. 1971.) prvi je hrvatski stigmatik,!* poznat po “stigmi" 
u obliku križa na čelu. Za njega se tvrdi da ima i neke nadnaravne moći 
— da se može pojaviti istodobno na dva mjesta!7 i dr. Desetodnevnim pre- 
gledima i testiranjima Zlatka Suca u rimskoj bolnici Gemelli nije, navodno, 
otkriven nikakav psihički poremećaj,!* premda njegovi poznavatelji tvrde 


da “puno trpi".! 


Nije nelogično da se uz ekstatične pojave vezuje i manjak apetita ili 
potpun prestanak uzimanja hrane (grč. asitija; lat. inedija), premda se u 
opisima ove pojave vjerojatno pretjerivalo. Pokusi su, uostalom, pokazali 
da ekstaza (dakle, promijenjeno stanje svijesti koje se doživljava kao ushi- 
ćenost ili komunikacija s božanskim), najčešća “pratilja" stigmi,** može biti 


U nekim se slučajevima stigme povezivalo s olfaktornim podražajima, poput onoga toledske 
redovnice Ivane od Križa (Juana de la Cruz) i drugih. Poulain, “Mystical stigmata." 

Anna Langone, “Nuovo processo per le stimmate: riconosciute solo quelle di Dan Francesco e 
Santa Caterina," La Stampa, 15. lipnja 2002. 
http://criminologiasicurezza.blogspot.com/2008/04/il-fruttivendolo-con-le-stimmate.html 

B. Matijaca, Tajna stigmatizacije, 15; Usporedi i M. Matijaca, Tajna stigmatizacije, 27. 

Slično se tvrdilo i za oca Pija. Talijansko povjerenstvo za kontrolu tvrdnji o paranormalnome 
(CICAP) okarakteriziralo je ova izvješća kao “posljedicu sugestija, iluzija i pogrešnih tumačenja 
svjedoka koji, zbog vjere, nisu mogli uobličiti i izraziti kritički sud o vlastitim iskustvima". http:// 
www.kryplos.com/ikthys/Archivio/stimmate.htm 

Silvije Tomašević, “Karizmatični svećenik je normalni mladić: razgovor s kardiologinjom Simonom 
Sandrić," Novi list, 6. listopada 2002. 

Irena Frlan, “Stigme velečasnog Zlatka Sudca Božji su dar: razgovor s ocem Mijom Nikićem," Novi 


list, 6. listopada 2002. 


2 Ivan Matko, “Medicina o stigmatizaciji," sa slovenskog preveo Živko Gruden, u: Tajna stigma- 


tizacije: je li krvavo znamenje na tijelu stigmatika nadnaravna ili naravna pojava?, autori Miroslav 


Matijaca, Ivan Matko i Bartul Matijaca (Zagreb: Naklada Pavičić, 2009.), 101. 

i umjetno izazvana smanjenom razinom šećera u krvi (baš kao kod posta), 
manjkom kisika (kao na većim nadmorskim visinama) te konzumacijom 
nekih droga. Za Louisu Lateau tvrdilo se da je bez hrane živjela devet 
godina, za Izabelu Hendricks da nije jela samo u dane ekstaze, za Theresu 
Neumann su govorili da je postila gotovo čitav život, a da bi svaki pokušaj 
unosa hrane završavao povraćanjem.?! Teorija liječnika Charbonniera, 
prema kojoj pluća i koža, u iznimnim situacijama, mogu postati organima 
prehrane, nije dokazana,“ ali je ostala mogućnost da ekstazu katalizira 
post, a da ekstaza, opet, generira stigme. 


O FENOMENOLOGIJI I ETIOLOGIJI STIGMI 


Temeljem opisa stigmi i, još više, stigmatiziranih, ponuđena su razna 
objašnjenja ove pojave. Još su Petrarca u XIV. i Pomponazzi u XVI. stolje- 
ću spekulirali o ulozi identifikacije, mašte i uopće prirodnom objašnjenju 
stigmi.* Na fenomenološkoj razini zanimljiva Bournevilleova teza o rup- 
turi žila pod kožom kao posljedici histerije,“ kao i Grelletyjeve (naivnije) 
ideje o “znakovima pupure zbog posta i drugih uzroka slabosti," uglav- 
nom su napuštene. Teoretici hipnoze (“sugestijom izazvanog somnambu- 
lizma," kako se to tada nazivalo), Coconnier, Arnold, Beaunis, Schindler i 
drugi, već su potkraj XIX. i početkom XX. stoljeća stigmatizaciju ispravno 
povezivali sa sugestijom, pa čak i dokazivali svoju tezu pokusima. 
Moderna znanost definitivno prihvaća mogućnost krvarenja uzrokovanog 
utjecajem živčanog sustava na male krvne žile čija stijenka postaje propu- 
snom za eritrocite (migratio per diapedesin) .#" Ono što, međutim, još uvijek 
nije razjašnjeno jest kako je moguće širenje krvnih žila (i povećan tlak u 
njima) izazvati samo na određenim mjestima u tijelu. 


Dokazano je, doduše, da lokalizirano krvarenje može biti posljedicom 
sugestivnog djelovanja hipnozom (npr., krvarenje iz «zadane» nosnice ili 


M. Matijaca, Tajna stigmatizacije, 58. 
22. Ibid., 43.—45. 
2 Ibid, 30. 


Jan Goldstein, “The Hysteria Diagnosis and the Politics of Anticlericalism in Late Nineteehth- 
Century France", The Journal of Modern History 2 (1982): 236. 


[...] taches de purpura, dues aux jefines et aux autres causes de dćbilitation. L. Grellety, Du merveilleux 
des miracles et des pčlegrinages au point de vue medical (Paris: Librairie J.-B. Bailličre et fils, 1876), 
77. 


Ibid., 31. Hans Arnold, Die Kraft der Uberzeugung als Schliissel und Mittel zur Ausfilhrung magischer 
Wunderthaten (Leipzig: Max Spohr, 1892), 103. 


Saltykow, Opća patološka morfologija, 328. 

grafema na koži,“ autosugestivne naredbe tijekom histerična napada“) 
pa, očigledno, možemo zaključiti da je lokalizirano djelovanje na autono- 
mne funkcije moguće i izvan konteksta stigmatizacije. Kao što se sugesti- 
jom mogu izazvati, tako se sugestijom stigme mogu i dokinuti, primjerice 
molitvom.* Sugestija, poznato je, može utjecati na široku paletu vegeta- 
tivnih (autonomnih), imunoloških, endokrinih i drugih funkcija.*! Osim 
identifikacije s uzorom, za realizaciju sugestivnog učinka značajna je i 
vizualizacija (tzv. bio-feedback) koja je također vrlo naglašena u stigmatizi- 
ranih. Osim nejedenja, stigmatike se povezuje i s nespavanjem (Theresa 
Neumann je, navodno, spavala samo 2—3 sata u tjednu; za Louisu Lateau 
se govorilo da “nikada ne spava, već noći provodi u molitvi i kontempla- 
ciji"), neraspadanjem pokopanog tijela (kod Galganijeve nije se raspalo 
samo srce) i drugim posebnostima. Treba podsjetiti da su, kao, uostalom, i 
sama stigmatizacija, svi ovi fenomeni vrlo tipični (tzv. topoi) za literaturu o 
svecima, kao “obilježenosti" koje im priskrbljuju, između ostaloga, i veći 
sugestivni učinak. 


Iz opisa života i muka stigmatiziranih, osobito onih iz novijeg doba, 
iščitavaju se, međutim, i mnogi ozbiljni zdravstveni poremećaji: povrede 
(Lateau, Neumann), infekcije (Lateau, Galgani), kronične boli svih vrsta 
(Lateau, Galgani, Forgione) i, naposljetku i najzanimljivije, (prolazna) 
histerična paraliza (Lateau, Galgani, Neumann), afonija (Mčrl), sljepoća 
(Morl, Neumann), gluhoća (Galgani, Neumann), anoreksija i bulimija 
(Neumann). Podaci o histeričnim i drugim trpljenjima dokazuju snažnu 
emotivnu komponentu stigmatiziranih. Mnogi kliničari bavili su se stigma- 
ma pokušavajući ovaj fenomen prije svega prikazati kao rezultat psihoso- 


M. Matijaca, Tajna stigmatizacije, 48-49. 

Matko, Tajna stigmatizacije, 120.-121. 

30 Ibid., 104. 

Cf. Robert Ader, Nicholas Cohen i Robert Felten, “Psychoneuroimmunology: Interactions 
Between the Nervous System and the Immune System", Lancet 345, br. 8942 (1995): 101; 
Nicholas R. S. Hall i Maureen P O'Grady, “Psychosocial Interventions and Immune Function", 
u: Psychoneuroimmunology, 2. izd., ur. Robert Ader, David L Felten i Nicholas Cohen (San Diego: 
Academic Press, 1991): 1067-1080; Ernest Lawrence Rossi i David B. Cheek, Mind-+Body 
Therapy: Ideodynamic Healing in Hypnosis (New York: \W. \W. Norton and Company, 1988); Ernest 
Lawrence Rossi, The Psychobiology of Mind+Body Healing: New Concepts of Therapeutic Hypnosis 
(New York: WW. Norton and Company, 1986); Seymour Reichlin, “Neuroendocrine-Immune 
Interactions", New England Journal of Medicine 329, br. 17 (1993): 1248. Vidi i Matko, Tujna 
stigmatizacije, 126-127. 


32. Cf. Amir Muzur, Čudesna izlječenja: usporedna studija s osobitim osvrtom na kasni srednji vijek 


(Rijeka: Adamić, 2001.). 
33 Matko, Tajna stigmatizacije, 105. 

matskih smetnji. Pisalo se i piše se, tako, o “umjetnom dermatitisu" (der- 
matitis artefacta), tipičnom za “graničnu ličnost" (borderline personality) ,** o 
autoeritrocitnoj purpuri (Gardner-Diamondov sindrom), karakteriziranoj 
spontanim krvarenjima na različitim mjestima na tijelu kataliziranim stre- 
som i uzrokovanim autosenzibilizacijom protiv eritrocita ili DNA ili pak 
traumatskim i religijskim uzrocima. 


Važan je moment da stigme nisu opisane samo u katolika: nalazimo ih 
i u raznih medija, fakira, francuskih jansenista i u muslimana, na mjestima 
Prorokovih ratnih rana. U pravoslavaca stigmatiziranih nema, što se objaš- 
njava manjim naglaskom na Kristovim mukama. Postoje i druge kulturo- 
loške razlike: stigme su najčešće u Talijanki, Belgijanki, Slovenki, 
Austrijanki i Bavarki, a nepoznate među Skandinavcima. U novije vrije- 
me, stigmatizirane nalazimo i na drugim kontinentima, poput Sirijke 
Myrne Nazzour, o čijoj su sposobnosti transudacije ulja biljnog podrijetla 
snimljene već i televizijske emisije. Amerikanka Cloretta Robertson iz 
Oaklanda u Kaliforniji postala je prvom crnkinjom sa stigmama koje su se 
pojavile 1972., nakon što je Robertsonova pogledala film o razapinjanju na 
križ.* Stigmatiziranih je najviše zabilježeno u srednjem vijeku te u XIX./ 
XX. stoljeću, a iznimno malo u XVIII. stoljeću (primjerice, Magdalena 
Lorger iz Offheima,?' 1734.—1806.). Osim krvarećih rana i krvavog znoje- 
nja, stigme mogu preuzeti i formu tragova premlaćivanja (masnice) ili 
bičevanja (kao u Gemme Galgani, na primjer), a opisan je i slučaj stigma- 
tiziranja ploda pri histeriji trudnice. Neprepoznavanje ovog fenomena 
dovodilo je u prošlosti i do optužbi za “opsjednutost" i vještištvo.+ 


34 
35 


Aberer i Riedl, ,Stigmatisierung,“ 1170. 

O. D. Ratnoff, “The psychogenic purpuras: a review of erythrocyte sensitization, autosensitization 
to DNA, “hysterical' and factitial bleeding, and the religious stigmata", Seminaria Hematologica 1 
(1980): 192-213; 1. W. Uthmann, G. V. Moukarbel, S. M. Salman et al., “Autoerythrocyte sensiti- 
zation (Gardner-Diamond) syndrome", European Journal of Haematology 75 (2000): 144-147; E A. 
Whitlock i J. V. Hynes, “Religious stigmatization: an historical and psychophysiological enquiry", 
Psychological Medicine 8 (1978): 185-202. 

36 Psihijatri koji su pregledali Clorettu Robertson zaključili su da se djevojka sama ranjavala, ali tu 


dijagnozu, naravno, treba uzeti s rezervom. 
31 Carl Heiler, ,Die stigmatisierte Laienschwester Magdalena Lorger aus Offheim (1734—1806) im 
Urteil ihrer Zeitgenossen“, Archiv fiir Psychiatrie 104 (1935): 29. 
Matko, Tajna stigmatizacije, 98. 
5 Ibid, 131. 


4 Ibid., 81.—82. 

ZAKLJUČCI I SMJERNICE 


Postoji mogućnost da je sveti Franjo doista prvi u povijesti izazvao 
pojavu stigmi na mjestima Kristovih rana. U prilog tome govore izvješća o 
njegovoj nepokolebljivoj vjeri i očekivanju stigmi (oba svojstva dobro su 
poznata kao stožerni elementi autosugestije). Moguće je i da je Franjo sam, 
u ekstazi, izazvao rane u želji da imitira Krista. (S time da su “eksperimen- 
ti" pokazali da rane u ispitivanih stigmatika nisu nastale češanjem, kao što 
se bilo sumnjalo.“!) Treća je mogućnost da je prvi slučaj stigmi, u Franje 
Asiškog, zapravo bio samo slučaj purpuralnih krvarenja (sitnih, po čita- 
vom tijelu) ili osipa, a da je fama stvorena oko njega poslije navela eksta- 
tičare (i osobito ekstatičarke) da pokušaju imitirati takve «stigme.» Da su 
osip ili multipla krvarenja (zbog gladi ili kakve bolesti) zaista mogli biti 
krivo ili naknadno interpretirani kao limitirane stigme, dokazuju podaci o 
čestim i ozbiljnim Franjinim pobolijevanjima, kao i neki likovni prikazi 
«Franje Asiškog na gori Verna,» koji nedvojbeno svjedoče o kožnim eflo- 
rescencama raširenim po čitavom tijelu. Dodamo li k tome da je Leon, koji 
je jedini zadržao privilegij komunikacije s Franjom, bio sklon pretjerivanju 
u svojim izvješćima (u kojima spominje, recimo, da je Franjo katkad znao 
toliko narasti da je visinom nadmašio i samu bukvu), onda vjerojatnost da 
se u Franjinu slučaju nije radilo o pravim stigmama dodatno raste. (I inače 
je neodrživa ideja da se stigme pojavljuju na dlanovima budući da je Krist 
morao biti pribijen čavlima na križ kroz zglobove, koji jedini mogu izdržati 
težinu tijela. Isto tako, poznato je da je Krist imao ranu samo na jednoj 
strani prsa: stigmatizirani, međutim, mogu imati ovu ranu na jednoj ili na 
drugoj strani.+“) Međutim, sve je to u materiji promišljanja stigmi i stigma- 
tizacije manje važno. 


Sve donedavna baviti se pojavama poput stigmi značilo je odreći se 
postulata zapadnjačke znanosti koja priznaje jedino eksperimentalnu potvr- 
du i ponovljivost predmeta istraživanja. Možda upravo zato još uvijek 
nismo dosegnuli stadij u kojemu stigme možemo zadovoljavajuće objasniti, 
a kamoli proizvoljno proizvesti. Međutim, psihoneuroimunologija (dakle, 
znanost o uzajamnim utjecajima ljudskog uma, živčanog sustava i obrambe- 
nih mehanizama) pokazala nam je i pokazuje da su potencijali našeg vjero- 
vanja (pri čemu objekt vjerovanja može biti vrlo različit) puno veći no što 
je naša simplificirano-materijalistička znanost tvrdila. Prema navedenome 


“M Matijaca, Iujna stigmatizacije, 42. 
"gd. TI. 

sudeći, stigme bi se mogle definirati kao stihijski, izolirani slučajevi lokali- 
zirane deautonomizacije (dakle, stavljanje pod voljnu kontrolu nečega što 
inače nije pod voljnom kontrolom) utjecanja na površinsko krvožilje, 
posredovano izmjenom svijesti (ekstazom i identifikacijom sa zamišljenim 
“modelom" — Kristom, prorokom Muhamedom ili bilo kojim odabranim ili 
heterosugestivno zadanim uzorom)*. Iznaći pravilnosti i metode da se ovaj 
postupak izvodi kontrolirano, dakle, kada poželimo, bez ekstaze (dakle, pri 
punoj svijesti), bez vanjske pomoći (tj. hipnotičke ili drukčije heterosuge- 
stije) i na bilo kojemu mjestu na tijelu (npr. na unutarnjim organima), 
značilo bi utjecati na zarastanje defekata svih vrsta (povećavanjem opsega 
cirkulacije), regulaciju opterećenja srca i drugih organa, alternativno pro- 
krvljenje ishemičnog tkiva i čitav niz drugih, jedva naslutivih terapijskih 
intervencija. Baviti se stigmama i sličnim fenomenima, dakle, možemo: 
dapače, moramo, jer nam takva proučavanja otkrivaju povijest u drukčijem 
svjetlu i nude bitno intrigantniju budućnost. Na kraju krajeva, kako je 
sugerirao još Aurelije Augustin, čudo se ne zbiva contra naturam, sed contra 
quam est nota natura.“ Pritom čudo otkriva zanimljivu dinamiku vlastite 
“transformacije": u času kada dosegnemo njegovo prihvatljivo objašnjenje 
i poopćenje, čudesno postaje “tek" čudnim.# 


Naravno, jedan od važnijih problema proučavanja i opisivanja stigma- 
tika — kao, uostalom, i čudesnih izlječenja i uopće tzv. paranormalnih 
pojava — leži u ljudskoj sposobnosti, odnosno motivaciji da falsificira, kao 
i da stoji pod značajnim uplivom taštine, inata, predrasuda i drugih mome- 
nata koje deobjektiviziraju i otežavaju prosudbu i aktivnog istraživača i 
recipijenta njegove argumentacije. Kao što nadriliječnici, bez obzira na 
njihovu motivaciju, odalečuju javnost, pa i medicinsku struku, od ozbilj- 
nog studiranja čuda, tako je i «reputaciju» stigmatika za dugo vremena 
oštetila prevarantica Ivana-Johanca Jerovšek iz slovenskih Vodica i njoj 
slični slučajevi.“ Ovakvi primjeri, kao i nedovoljno poznavanje biti feno- 
mena stigmatizacije, dovode do sumnjičavosti i nesnalaženja ne samo 
laike, već i medicinsku znanost i Crkvu (npr, otac Pio je kanoniziran 


Matko, Tajna stigmatizacije, 129. 

“...protiv prirode, već protiv onoga što je (nama) znano kao priroda". Aurelius Augustinus, De 
Civitate Dei (XXI, 8), u Patrologide cursus completus omnium SS. patrum, doctorum scriptorumque 
ecclesiasticorum sive Latinorum, sive Graecorum (PL. 41), ur. J.-P Migne (Paris: n. p., 1843), 721. 
I Crkva razlikuje ova dva termina: Enciklika Pija XI. iz 1924. stigme svetog Franje naziva mirus 
eventus, a ne miraculum. Cf. M. Matijaca, Tajna stigmatizacije, 33. Ni u procesu kanonizacije stigme 
se ne računaju kao neosporna čuda. Poulain, “Mystical stigmata." 


B. Matijaca, Tajna stigmatizacije, 8; Matko, Tajna stigmatizacije, 93. 

2002., a regensburški biskup Miller tek 2005. pokreće postupak beatifika- 
cije Therese Neumann)*'. Sve što danas znamo i mislimo da znamo i 
možemo dokazati o fiziologiji nastanka stigmi, svodi se na relativno pri- 
hvatljiv opis ovog fenomena i ponešto spekulacije o mehanizmu njegova 
odvijanja. To, međutim, nije ono što je presudno, pa ni zanimljivo: smisla 
ima proučiti proces lokaliziranog voljnog utjecaja na inače vegetativne 
(autonomne) tjelesne funkcije, što će otvoriti revolucionarne mogućnosti 
za liječenje, ali i dovesti do konačnog napuštanja podcjenjivanja vjere koja 
taj utjecaj omogućuje. 

SAŽETAK 


Polazeći od definicije stigmi kao rana koje se, povremeno ili trajno, manifestiraju u stanovitim 
slučajevima ekstaze slijedom imitacije odabranog modela trpnje (Isus, Muhamed i dr), ovaj 
rad andlizira fenomenologiju stigmatizacije na nekoliko najpoznatijih povijesnih ili aktualnih 
primjera: Franjo Asiški, kao prvi stigmatik uopće; Katarina Sijenska, jedina osim Franje 
Asiškog čijim je stigmama Crkva priznala nadnaravnost; Rita iz Cascie (XIV. st.); Marie de 
Mgrl (1812.—1868.) iz Tirola; Belgijanka Louise Lateau (1850.—1883.); Izabele Hendricks 
(1844.—1874.), koja je umrla od iskrvarenja; Gemma Galgani (1878.—1903.), koja je na 
sebi otkrivala osim stigmi i tragove bičevanja; Bavarka Therese Neumann (1898.—1962.), 
o kojoj je vjerojatno najviše pisano; popularni propovjednik otac Pio iz Pietrelcine (1887.— 
1968.); Giulio Massa (nr. 1970.) iz Montecorvina kod Salerna, nazvan već “ocem Piom 
XXI. stoljeća", koji u ekstazi progovara aramejski; i prvi hrvatski stigmatik, Zlatko Sudac 
(m 1971.). 

Na temelju razmatranja starijih i novijih tumačenja fenomena stigmi, predlaže se njihovo 
preciznije određenje kao stihijskih, izoliranih slučajeva lokalizirane deautonomizacije utje- 
canja na površinsko krvožilje, posredovanih izmjenom svijesti te se ukazuje na potencijalne 
goleme probitke koje bi medicina priskrbila iznalaženjem pravilnosti i metoda kojima bi se 
ovaj postupak izvodio kontrolirano, pri punoj svijesti, bez vanjske pomoći i na bilo kojemu 
mjestu na tijelu. 


Ključne riječi: stigme, čudo, čudesna izlječenja, religija, ekstaza 

